Preliminariosios sutarties 2 priedas
       Pagrindinės sutarties Projektas

Gargždai

  (Vartotojas), juridinio asmens kodas (nurodomas kodas), kurios registruota buveinė yra (adresas),  duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo)  (toliau – Vartotojas), ir
[bookmark: _Hlk211955214](Tiekėjas), juridinio asmens kodas - (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Tiekėjas),  
toliau kartu šioje pirkimo–pardavimo Preliminariojoje sutartyje vadinami Šalimis, o kiekvienas atskirai – Šalimi, sudarė   pirkimo–pardavimo Preliminariąją sutartį, toliau vadinamą Sutartimi, ir susitarė dėl toliau išvardytų sąlygų

I SKYRIUS
BENDROSIOS NUOSTATOS
   1.1.  Pagrindinėje sutartyje naudojamos sąvokos:
1.1.1. Abonentas - asmuo, kuriam Užsakovas užsako Tiekėjo teikiamas paslaugas naudojant Tiekėjo išduotą SIM kortelę.
1.1.2. KRSA CPO  Klaipėdos rajono savivaldybės administracija, kuri atlieka prekių, paslaugų ar darbų skirtų sau ir Klaipėdos rajono savivaldybei pavaldžioms įstaigoms, pirkimų procedūras ir sudaro Preliminariąsias sutartis su  tiekėjais.
1.1.3. Elektroninis katalogas –KRSA CPO naudojama CVP IS, kurioje vykdomi užsakymai. Galimai sutarties galiojimo laikotarpiu vietoje CVP IS bus pradėta naudota speciali informacinė sistema;
1.1.4.  Kredito limitas – Tiekėjo ir Užsakovo sutarta pinigų suma, kurios ribose Abonentui teikiamos Paslaugos be išankstinio apmokėjimo per Pagrindinėje sutartyje nurodytą ataskaitinį laikotarpį. 
1.1.5   Pagrindinė sutartis - paslaugų teikimo sutartis, kurią sudaro Tiekėjas ir Užsakovas, vadovaudamiesi Preliminariosios sutarties nuostatomis. 
1.1.6.  Paslauga - Pagrindinės sutarties priede nurodyta paslauga, kuri gali būti teikiama Užsakovui pagal šią Pagrindinę sutartį.
1.1.7. Kitos susijusios paslaugos – tokios paslaugos, kurios yra susijusios su Paslaugomis ir/ar būtinos tinkamam Paslaugų suteikimui (pvz. galimybė sumokėti SMS žinute už automobilio stovėjimą, galimybė skambinti trečioms šalims trumpaisiais numeriais (pvz. pagalba, taksi, bankams),  balso paštas, duomenų perdavimas užsienyje (internetas telefone), pyptonas ir kitos su pirkimo objektu susijusios paslaugos). Kitomis susijusiomis paslaugomis nelaikomos ir Užsakovui šios Pagrindinės sutarties pagrindu negali būti teikiamos duomenų perdavimo skirtomosiomis linijomis, telekomunikacinių tinklų sujungimo bei fiksuoto telefono ryšio paslaugos. 
1.1.8.  Pradinė Pagrindinės sutarties vertė – Užsakovo nurodyta maksimali lėšų suma Eur be pridėtinės vertės mokesčio (toliau – PVM). Į šią vertę yra įtraukta ir ta vertė, kuri gali atsirasti dėl Pagrindinės sutarties 3.5.1 punkte numatytos galimybės įsigyti 1.1.7 punkte nurodytas kitas susijusias paslaugas.
1.1.9.  Preliminarioji sutartis - sutartis tarp  KRSA CPO ir Tiekėjo, kuri nustato sąlygas, taikomas Pagrindinėms sutartims, sudarytoms Preliminariosios sutarties galiojimo laikotarpiu.
1.1.10. SIM kortelė - Tiekėjo išduota judriojo telefono ryšio kortelė, kuri skirta sukurti tinklo ryšį, leisti naudotis judriojo ryšio tinklo paslaugomis: skambinti, siųsti trumpąsias žinutes, perduoti duomenis bet kuriam kitam tinklo vartotojui bei įsiminti telefonų numerius, kuriais reikia skambinti.
1.1.11. Paslaugos kaina – Pagrindinės sutarties priede nurodyta Paslaugos mato vieneto kaina.
1.1.12. Pagrindinės sutarties vertė - Užsakovo nurodyta maksimali lėšų suma Eur su   PVM.

II SKYRIUS
PAGRINDINĖS SUTARTIES DALYKAS
2.1. Pagrindine sutartimi Tiekėjas įsipareigoja Užsakovui teikti Pagrindinės sutarties priede nurodytas judriojo telefono ryšio paslaugas (toliau – Paslaugas), o Užsakovas įsipareigoja priimti tinkamai suteiktas Paslaugas ir sumokėti už jas Pagrindinėje sutartyje nustatytomis sąlygomis ir tvarka.

III SKYRIUS
ŠALIŲ TEISĖS IR PAREIGOS
3.1. Tiekėjas įsipareigoja:
3.1.1.  užtikrinti, kad Tiekėjo teikiamos Paslaugos atitiktų Pagrindinės sutarties priede nurodytą specifikaciją ir visus, su teikiamomis Paslaugomis susijusių Lietuvos Respublikoje galiojančių teisės aktų reikalavimus. Už Paslaugų atitikimą šiame punkte nustatytiems reikalavimams yra atsakingas Tiekėjas;
3.1.2. iki Paslaugų teikimo pradžios paskirti už Pagrindinės sutarties vykdymą atsakingą asmenį ir pateikti šio asmens kontaktinius duomenis Užsakovui;
3.1.3.  išduoti Užsakovo prašomą SIM kortelių kiekį;
3.1.4. teikti pagalbą Užsakovui ir/ar Abonentams Paslaugų teikimo klausimais nemokamu telefonu [Tiekėjo pagalbos Abonentams tarnybos nemokami telefono ryšio numeriai];
3.1.5.  pašalinti kilusius Paslaugų teikimo sutrikimus nedelsiant, bet ne ilgiau kaip per 1 (vieną)  dieną;
3.1.6.  per 24 valandas atsakyti į Užsakovo raštu ar žodžiu pateiktus prašymus ir klausimus;
3.1.7. sudaryti galimybę Abonentui pasirinkti Kredito limitą, nemokamai sužinoti Kredito limito likutį ir baigiantis šiam limitui iš anksto apie tai įspėti Abonentą; 
3.1.8. sudaryti galimybę Užsakovui nemokamai internete peržiūrėti kiekvieno Abonento SIM kortelės detalią ataskaitą, kurioje nurodomi suteiktų paslaugų pavadinimai, paslaugų suteikimo data, laikas, trukmė, adresatai (telefono Nr.), paslaugų kaina ir mokėtina suma;
3.1.9.  sudaryti galimybę Užsakovui nemokamai internete peržiūrėti Pagrindinėje sutartyje nurodytą papildomą informaciją;
3.1.10. gavus Užsakovo prašymą nedelsiant blokuoti SIM korteles;
3.1.11. neskelbti Abonentų telefono numerių bei kitų jų duomenų be Užsakovo sutikimo, išskyrus atvejus, numatytus Lietuvos Respublikos teisės aktuose;
3.1.12. be raštiško Užsakovo sutikimo neperduoti tretiesiems asmenims pagal Pagrindinę sutartį prisiimtų įsipareigojimų ir bet kokiu atveju atsakyti už visus Pagrindine sutartimi prisiimtus įsipareigojimus, nepaisant to, ar Pagrindinės sutarties vykdymui bus pasitelkiami tretieji asmenys.
3.2.  Naujo subtiekėjo pasitelkimo ar keitimo tvarkos, numatytos Pagrindinėje sutartyje, pažeidimas laikomas esminiu Pagrindinės sutarties pažeidimu.    
3.3.    Tiekėjas turi teisę:
3.3.1.  Pagrindinės sutarties įsipareigojimų vykdymui pasitelkti šiuos subtiekėjus, kuriais tiekėjas rėmėsi kvalifikacijai atitikti: [pavadinimas (-ai bei kvalifikacijos reikalavimas, kurį turi atitikti subtiekėjas], bei kitus iki Pagrindinės sutarties sudarymo Tiekėjui žinomus subtiekėjus: [pavadinimas (-ai)]. Subtiekėjai, Pagrindinėje sutartyje numatytas subtiekėjas gali būti keičiamas Pagrindinės sutarties 10.3  punkte nustatyta tvarka; 
3.3.2. sudaryti galimybę Užsakovui keisti Pagrindinės sutarties priede nurodytą  Abonentų skaičių Pagrindinės sutarties 3.5.2 punkte nustatyta tvarka;
3.3.3. apriboti Paslaugų teikimą Užsakovui ir/ar Abonentams viršijus Kredito limitą;
3.3.4. Tiekėjas turi visas Pagrindinėje sutartyje bei Lietuvos Respublikoje galiojančiuose teisės aktuose numatytas teises.
3.4.   Užsakovas įsipareigoja:
3.4.1. naudotis Paslaugomis nepažeidžiant Tiekėjo patvirtintų, sąžiningo Paslaugų naudojimo taisyklių;
3.4.2. apmokėti Tiekėjui už atliktas Paslaugas Pagrindinėje sutartyje nustatytomis sąlygomis ir tvarka;
3.4.3.  pasikeitus Pagrindinėje sutartyje nurodytam Užsakovo adresui ar bet kuriems kitiems rekvizitams, reikalingiems sąskaitos pateikimui, ne vėliau kaip per 3 (tris) darbo dienas apie tai raštu pranešti Tiekėjui, nurodant naują sąskaitų bei kitų dokumentų pateikimo adresą ir/ar kitus rekvizitus;
3.4.4.  naudojantis Pagrindinėje sutartyje nurodytomis Paslaugomis naudoti Lietuvos Respublikos teisės aktų reikalavimus atitinkančius įrenginius.
3.4.5. SIM kortelės su neriboto interneto paslauga nenaudoti vaizdo stebėjimo kamerose, maršrutizatoriuose ar kituose įrenginiuose, kurie nėra mobiliojo ryšio (telefonai) įrenginiai. 
3.5.   UŽSAKOVAS turi teisę:
3.5.1.  Pagrindinės sutarties pagrindu užsisakyti ir naudotis Pagrindinės sutarties 1.1.7 punkte nurodytomis paslaugomis; 
3.5.2. Pagrindinės sutarties galiojimo metu keisti Pagrindinėje sutartyje nurodytą Abonentų skaičių jį mažinant ne daugiau kaip 30 procentų arba vienu Abonentu bei didinant neribotai.
3.6. Užsakovas turi visas Pagrindinėje sutartyje bei Lietuvos Respublikoje galiojančiuose teisės aktuose nustatytas teises.

IV SKYRIUS
PAPILDOMA INFORMACIJA
4.1. Tiekėjo internetiniame puslapyje [Tiekėjo internetinio puslapio adresas] pateikiama informacija: 
4.1.1.  Kredito limitą reglamentuojančios sąlygos; 
4.1.2.  Paslaugų techninės priežiūros laikas; 
4.1.3.  Paslaugų pateikiamumas; 
4.1.4.  minimalūs reikalavimai Užsakovo techninei ir programinei įrangai; 
4.1.5.  paslaugų teikimo blokavimo būdai ir terminai, Abonentui praradus galinį įrenginį; 
4.1.6.  informacija apie Abonento galimybę naudotis pagalbos iškvietimo paslaugas teikiančių institucijų paslaugomis ir apie bet kokius pagalbos iškvietimo paslaugų apribojimus, taip pat informacija apie skambinančio asmens vietos nustatymo duomenų teikimą Bendrajam pagalbos centrui; 
4.1.7. informacija apie siūlomų Paslaugų užtikrinamą minimalią kokybę, įskaitant pradinio prisijungimo laiką bei kitus Paslaugų kokybės rodiklius, nustatytus Lietuvos Respublikos ryšių reguliavimo tarnybos; 
4.1.8.  informacija apie taikomas procedūras siekiant įvertinti ir sureguliuoti viešojo ryšių tinklo srautus, kad būtų išvengta šio tinklo pernelyg didelio apkrovimo, bei informacija apie tai, kaip šios procedūros galėtų paveikti viešojo ryšių tinklo kokybę; 
4.1.9. informacija apie siūlomas techninės priežiūros paslaugas, įskaitant ryšio paslaugų teikimo sutrikimų pašalinimo terminą dienomis ar valandomis ir sąlygas, pagalbos ryšio paslaugų gavėjams paslaugas bei būdus, kaip gauti techninės priežiūros paslaugas; 
4.1.10. informacija apie būdus, kaip Užsakovui nemokamai užregistruoti Paslaugų teikimo sutrikimus;
4.1.11. informacija apie Abonento teisę būti įrašytam į viešuosius spausdintus ir (ar) elektroninius abonentų sąrašus bei informaciją apie Abonento duomenis, pateikiamus šiuose sąrašuose; 
4.1.12. informacija apie tai kokių veiksmų gali imtis Tiekėjas, reaguodamas į saugumo incidentus arba į grėsmes viešųjų ryšių tinklų ir (ar) viešųjų elektroninių ryšių paslaugų saugumui ir vientisumui; 
4.1.13. kita informacija, su kuria Lietuvos Respublikos teisės aktuose nustatyta tvarka privalo būti supažindinamas Užsakovas. 
4.2.   Esant prieštaravimams tarp Pagrindinės sutarties sąlygų ir Tiekėjo internetiniame puslapyje pateikiamos informacijos, viršenybė suteikiama Pagrindinės sutarties sąlygoms.

V SKYRIUS
PASLUGŲ KAINA
5.1.   Pagrindinė sutartis yra fiksuoto įkainio.  Pagrindinės sutarties vertė yra [įrašoma Užsakovo kataloge nurodyta Paslaugų įsigijimui skirta maksimali lėšų suma] Eur su PVM.
5.2. Į Paslaugų kainas ir Pagrindinės sutarties vertę įskaitomi visi mokesčiai ir rinkliavos bei kitos išlaidos, susijusios su tinkamu Pagrindinės sutarties vykdymu, įskaitant:
5.2.1.  SIM kortelių išdavimo išlaidas;
5.2.2.  Abonentų prijungimo/atjungimo išlaidas;
5.2.3.  Abonento, perėjusio iš kito operatoriaus tinklo, numerio perkėlimo išlaidas;
5.2.4.  Paslaugų aktyvavimo išlaidas;
5.2.5.  dokumentų, kurių pagrįstai reikalauja Užsakovas, rengimo ir pateikimo išlaidas.
5.3. Paslaugų kainos, nustatytos šioje Pagrindinėje sutartyje, taikomos visiems Abonentams.  
5.4.   Į Pagrindinės sutarties vertę įskaityta Pagrindinės sutarties 1.1.7 punkte nurodytų paslaugų kaina. Pagrindinės sutarties 1.1.7 punkte nurodytos paslaugos yra perkamos pagal Užsakovo poreikį.
5.5.     Pokalbių paslaugos apmokestinamos:
5.5.1.  skambinant Lietuvoje ir į užsienį po pirmos minutės - ne dažniau kaip kas 30 sekundžių;
5.5.2.  skambinant tarptinkliniu (roaming) ryšiu ES ir EEE šalyse po pirmų 30 sekundžių - ne dažniau kaip kas 1 sekundę, kitose šalyse ne daugiau kaip kas 1 minutę;
5.5.3.  duomenų perdavimas Lietuvoje apmokestinamas ne didesne nei 10 KB paklaida (t.y. ne mažesniu kaip 10 KB tikslumu).
[bookmark: _Hlk213245783]5.6. Minimalus mėnesinis prakalbamas mokestis vienam Abonentui nurodytas Pagrindinės sutarties priede ,,Tiekėjo pasiūlymas atnaujintam varžymuisi“.
5.7.  Užsakovas moka Tiekėjui minimalų prakalbamą mokestį už kiekvienam Abonentui suteiktas Paslaugas per kalendorinį mėnesį bei kainą už suteiktas Paslaugas, kurios viršija ir/ar yra neįskaičiuotos į minimalų prakalbamą mėnesinį mokestį.
5.8.   Į minimalų mėnesinį prakalbamą mokestį įskaičiuojamos Paslaugos:
5.8.1. neriboti skambučiai į visus Lietuvos operatorių tinklus;
5.8.2. neribotas SMS žinučių siuntimas į visus Lietuvos operatorių tinklus.
5.9.   Į minimalų mėnesinį prakalbamą mokestį neįskaičiuojamos tarptautinių pokalbių, tarptinklinio ryšio, duomenų perdavimo, mobilaus elektroninio parašo ir Pagrindinės sutarties 1.1.7 punkte nurodytų paslaugų kaina.
5.10.  Pagrindinės sutarties 1.1.7 punkte nurodytų paslaugų  ir nenurodytų Pagrindinės sutarties priede, kaina negali būti didesnė nei pati mažiausia Tiekėjo ir/ar trečiųjų šalių nustatyta bei Tiekėjo tinklapyje viešai skelbiama atitinkamų paslaugų kaina. 
5.11.  Užsakovui (jo abonentams) pasinaudojus Pagrindinės sutarties 1.1.7 punkte nurodytomis paslaugomis, už šias paslaugas atsiskaitoma Pagrindinės sutarties 5.10 ir 5.12 punktuose nurodytomis kainomis. 
5.12. Užsakovas numato galimybę įsigyti Sutartimi įsigyjamų Paslaugų sąraše nenurodytų, tačiau su pirkimo objektu susijusių Paslaugų (toliau – Nenumatytos paslaugos) neviršijant 10 (dešimt) proc. Pradinės Sutarties vertės (jos nedidinant). Už Nenumatytas paslaugas bus apmokama ne didesnėmis nei Užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Nenumatytų paslaugų kaina su Užsakovu turi būti derinama iš anksto. Gavęs Tiekėjo pateiktas Nenumatytų paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų paslaugų kainos atitinka rinkos kainas. Nustačius, kad Tiekėjo pasiūlytos Nenumatytų paslaugų kainos yra didesnės nei rinkos, Užsakovas prašo Tiekėjo jas sumažinti. Tiekėjui nesutikus sumažinti Nenumatytų paslaugų kainos iki rinkos kainos, Pirkėjas pasilieka teisę Nenumatytas paslaugas įsigyti atskiru pirkimu.
5.13.  Paslaugų kainos ir Pagrindinės sutarties vertė Pagrindinės sutarties galiojimo laikotarpiu gali būti perskaičiuojamos (didinama ar mažinama) pasikeitus (padidėjus ar sumažėjus) PVM tarifui, kuris turėjo tiesioginės įtakos Paslaugų kainoms ir Pagrindinės sutarties vertei. Šalims raštu susitarus perskaičiuojama tik ta Paslaugų kainų dalis ir Pagrindinės sutarties vertės dalis, kuriai turėjo įtakos pasikeitęs PVM tarifas ir tik pasikeitusio mokesčio dydžiu. Paslaugų kainų ir Pagrindinės sutarties vertės perskaičiavimas įforminamas Šalių pasirašomu atskiru protokolu/susitarimu, kuriame užfiksuojamos perskaičiuotos Paslaugų kainos ir Pagrindinės sutarties vertė bei šio perskaičiavimo įsigaliojimo sąlygos.
5.14. Pagrindinėje sutartyje nurodyta tarptinklinio ryšio paslaugų kaina gali būti perskaičiuojama (didinama arba mažinama) Ryšių reguliavimo tarnybai nustačius naujus priemokų už tarptinklinio ryšio paslaugas dydžius.
5.15.   Paslaugų kainos ir Pradinė Pagrindinės sutarties vertė dėl bendro kainų lygio kitimo nebus perskaičiuojamos.

VI SKYRIUS
ATSISKAITYMO SĄLYGOS
6.1.   Už tinkamai ir faktiškai suteiktas Paslaugas ir Pagrindinės sutarties 1.1.7 punkte nurodytas paslaugas Užsakovas atsiskaito per 30 (trisdešimt) kalendorinių dienų nuo sąskaitos pateikimo apmokėjimui dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą.
6.2. Už tiekėjo administruojamas trečiųjų asmenų teikiamas paslaugas apmokama pagal faktinį naudojimąsi šiomis paslaugomis ir apmokant Užsakovo faktiškai patiriamas išlaidas.
6.3.  Tiekėjas privalo Užsakovui pateikti sąskaitą iki einamojo mėnesio 5 dienos. Jeigu Užsakovas iki einamojo mėnesio 5 dienos negauna sąskaitos už praėjusį kalendorinį mėnesį, jis privalo apie tai informuoti Tiekėją. Priešingu atveju yra laikoma, kad Užsakovas sąskaitą gavo ir privalo ją apmokėti. Tiekėjas turi teisę nustatyti kitą terminą sąskaitos pateikimui už užsienyje suteiktas Paslaugas.
6.4.  Jei Tiekėjas vėluoja pateikti Užsakovui sąskaitą iki nustatyto termino, Užsakovas turi teisę pavėluotų dienų skaičiumi pratęsti nustatytą apmokėjimo terminą.
6.5.   Užmokestis už naudojimąsi Paslaugomis užsienyje (tarptinklinio ryšio paslauga) gali būti įtrauktas į kito kalendorinio mėnesio sąskaitą.
6.6.   Atsiskaitant už Paslaugas negali būti taikomi Pagrindinėje sutartyje nenumatyti mokesčiai ar kainos,.
6.7.   Atsiskaitymas už Paslaugas vykdomas eurais.
6.8. Visi Pagrindinės sutarties mokėjimų dokumentai (įskaitant prekių priėmimo-perdavimo aktą, jei toks pasirašomas) yra teikiami naudojantis informacinės sistemos „SABIS “ priemonėmis. 
6.9.Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:
6.9.1.  subtiekėjas, norėdamas, kad Užsakovas tiesiogiai atsiskaitytų su juo pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Subtiekimo sutartis turi būti sudaryta ne vėliau kaip iki Užsakovo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;
6.9.2.  subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Tiekėjui pagal Pagrindinės sutarties sąlygas ir tvarką. Tiekėjas, išrašydamas ir pateikdamas sąskaitas Užsakovui, atitinkamai į jas neįtraukia subteikėjo tiesiogiai Užsakovui pateiktų ir Tiekėjo patvirtintų sąskaitų sumų;
6.9.3. tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pagrindinę sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pagrindine sutartimi numatytos teisės, pareigos ir kiti įsipareigojimai nepereina subtiekėjui;
6.9.4.  jei dėl tiesioginio atsiskaitymo su subtiekėju faktiškai nesutampa Tiekėjo ir subteikėjo nurodytos faktiškai mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita.

VII SKYRIUS
ATSAKOMYBĖ
7.1. Šalių atsakomybė yra nustatoma pagal galiojančius Lietuvos Respublikos teisės aktus ir Pagrindinę sutartį. Šalys įsipareigoja tinkamai vykdyti Pagrindine sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Užsakovas ar Tiekėjas neatlygina vienas kitam netiesioginių nuostolių ir (arba) pelno, pajamų, geros reputacijos ar planuotų sutaupymų praradimo. 
7.3. Dėl Tiekėjo kaltės nepašalinus Paslaugų teikimo sutrikimų per Pagrindinės sutarties 3.1.5 punkte nustatytą terminą, Tiekėjas, Užsakovui pareikalavus,  sumoka 150 (vieno šimto penkiasdešimties) eurų baudą.
7.4. Tuo atveju, jei 3.1.5 punkte nurodytus Paslaugų sutrikimus Tiekėjas dėl savo kaltės vėluos pašalinti ilgiau nei 2 (dvi) dienas, tai bus laikoma esminiu Pagrindinės sutarties pažeidimu.
7.5. Užsakovui nesumokėjus Tiekėjo pateiktoje sąskaitoje faktūroje nurodytos sumos, Tiekėjas gali reikalauti iš Užsakovo 0,05 % nuo vėluojamos sumokėti sumos dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pabaigos dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).
7.6. Užsakovas turi teisę priskaičiuotų netesybų suma mažinti savo piniginę prievolę Tiekėjui.
7.7.  Užsakovui nutraukus Pagrindinę sutartį dėl esminio Tiekėjo sutarties pažeidimo, Tiekėjas, Užsakovui pareikalavus, sumoka Užsakovui  10 (dešimties) % dydžio baudą nuo Pagrindinės sutarties 5.1 punkte nurodytos Pagrindinės sutarties vertės.

VIII SKYRIUS
FORCE MAJEURE
8.1.    Nė viena Pagrindinės sutarties Šalis nėra laikoma pažeidusia Pagrindinę sutartį arba nevykdančia savo įsipareigojimų pagal Pagrindinę sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pagrindinės sutarties įsigaliojimo dienos.
8.2.   Jei kuri nors Pagrindinės sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Tiekėjas toliau vykdo savo įsipareigojimus pagal Pagrindinę sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. 
8.3.   Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet, nepaisant Pagrindinės sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri Pagrindinės sutarties Šalis turi teisę nutraukti Pagrindinę sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pagrindinė sutartis nutraukiama ir pagal Pagrindinės sutarties sąlygas Šalys atleidžiamos nuo tolesnio Pagrindinės sutarties vykdymo.

IX SKYRIUS
PAGRINDINEI SUTARČIAI TAIKYTINA TEISĖ
 IR GINČŲ SPRENDIMAS
9.1. Šalys susitaria, kad visi Pagrindinės sutarties nereglamentuoti klausimai sprendžiami vadovaujantis Lietuvos Respublikos teise. 
9.2.  Visus Užsakovo ir Tiekėjo ginčus, kylančius iš Pagrindinės sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pagrindinės sutarties Šalių Pagrindinėje sutartyje nurodytais adresais, kuriame išdėstoma ginčo esmė, įteikimo data.
Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui pagal Lietuvos Respublikos teisę.

X SKYRIUS
PAGRINDINĖS SUTARTIES PAKEITIMAI
10.1. Pagrindinė sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka arba Viešųjų pirkimų įstatyme nustatytomis sąlygomis ir tvarka.
10.2  Pagrindinės sutarties vykdymo metu Tiekėjas gali keisti Pagrindinėje sutartyje nurodytus ir/ar pasitelkti naujus subtiekėjus. Keičiantysis subtiekėjas, kuriuo tiekėjas rėmėsi kvalifikacijai atitikti, turi neturėti pašalinimo pagrindų bei atitikti 3.3.1 punkte nurodytus kvalifikacijos reikalavimus. Apie keičiamus ir/ar naujai pasitelkiamus subtiekėjus, kuriais Tiekėjas rėmėsi kvalifikacijai atitikti, Tiekėjas turi informuoti Užsakovą raštu nurodant subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą patvirtinančius dokumentus ir gauti Užsakovo rašytinį sutikimą. Užsakovas taip pat reikalauja, kad Tiekėjas informuotų apie visų subtiekėjų (kuriais jis nesirėmė kvalifikacijai atitikti) pakeitimus Pagrindinės sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
10.3.  Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

XI SKYRIUS
PAGRINDINĖS SUTARTIES GALIOJIMAS
11.1. Pagrindinė sutartis įsigalioja nuo  ____________________ (datą nurodo Šalys Pagrindinės sutarties sudarymo metu (data turi būti ne ankstesnė kaip Pagrindinės sutarties pasirašymo bei ne vėlesnė kaip 60 (šešiasdešimt) kalendorinių dienų nuo Pagrindinės sutarties pasirašymo dienos
11.2.   Pagrindinė sutartis galioja, kol UŽSAKOVAS išnaudoja Pagrindinės sutarties 5.1 punkte nurodytą Pagrindinės sutarties vertę, bet ne ilgiau nei [UŽSAKOVO pasirinkta Pagrindinės sutarties galiojimo trukmė mėnesiais] mėn. nuo Pagrindinės sutarties įsigaliojimo dienos.
11.3.   Užsakovui Pagrindinės sutarties galiojimo laikotarpiu neišnaudojus Pagrindinės sutarties 5.1 punkte Pagrindinės sutarties vertės,  Pagrindinė sutartis abipusiu rašytiniu Šalių susitarimu gali būti pratęsiama ne ilgesniems kaip 6 (šešių) mėnesių laikotarpiams kol bus pasiekta Pagrindinės sutarties vertė. Bendra Pagrindinės sutarties trukmė, įskaitant pratęsimus, negali būti ilgesnė nei 36 (trisdešimt šeši) mėnesiai, skaičiuojant nuo Pagrindinės sutarties įsigaliojimo datos.
11.4.   Pagrindinė sutartis gali būti nutraukta abipusiu Šalių rašytiniu susitarimu, išskyrus, kai tiekėjas padarė esminį Pagrindinės sutarties pažeidimą.
11.5.   Užsakovas gali raštišku pranešimu nutraukti Pagrindinę sutartį įspėjęs Tiekėją prieš 10 (dešimt) kalendorinių dienų dėl Tiekėjo padaryto esminio Pagrindinės sutarties pažeidimo arba kitais, Viešųjų pirkimų įstatyme nustatytais, pagrindais. Nutraukus Pagrindinę sutartį dėl Tiekėjo padaryto esminio Pirkimo sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą. 
11.6.   Užsakovas gali raštišku pranešimu nutraukti Pagrindinę sutartį įspėjęs Tiekėją prieš 10 (dešimt) kalendorinių dienų, jeigu:
11.6.1. Tiekėjas perleidžia Pagrindinės sutarties vykdymą be Užsakovo leidimo; 
11.6.2. Pagrindinė sutartis buvo pakeista pažeidžiant Viešųjų pirkimų įstatymo 89 straipsnį;
11.6.3. paaiškėjo, kad Tiekėjas su kuriuo sudaryta Pagrindinė sutartis, turėjo būti pašalintas iš pirkimo procedūros pagal viešųjų pirkimų įstatymo 46 straipsnio 1 dalį;
11.6.4. paaiškėjo, kad su Tiekėju neturėjo būti sudaryta Pagrindinė sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
11.7. Užsakovas, nutraukdamas Pagrindinę sutartį 11.6.2-11.6.4 punktuose nustatytais pagrindais, laikosi Viešųjų pirkimų įstatyme Pagrindinės sutarties nutraukimui nustatytų reikalavimų.
11.8. Tiekėjas gali raštišku pranešimu nutraukti Pagrindinę sutartį įspėjęs Užsakovą prieš 10 (dešimt) kalendorinių dienų, kai Užsakovas nevykdo savo įsipareigojimų pagal Pagrindinę sutartį ilgiau kaip 30 (trisdešimt) kalendorinių dienų.
11.9. Pagrindinės sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pagrindinę sutartį, kaip tai numatyta Pagrindinės sutarties nuostatose.
XII SKYRIUS
BAIGIAMOSIOS NUOSTATOS
12.1. Pagrindinė sutartis yra elektroniniu būdu suformuota Elektroniniame kataloge remiantis standartine Pagrindinės sutarties forma be pakeitimų, išskyrus įterptą informaciją, kuri buvo Elektroniniame kataloge pateikta Užsakovo ir Tiekėjo.
12.2. Pagrindinė sutartis negali būti sudaroma ir vykdoma, jei ji buvo suformuota ne Elektroniniame kataloge.
12.3. Pagrindinė sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pagrindinę sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.
12.4. Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, arba išsiųsti registruotu paštu, faksu, elektroniniu paštu, šioje sutartyje nurodytais adresais ar fakso numeriais arba kitais adresais ir fakso numeriais, kuriuos, pateikdama pranešimą nurodė Šalis.
[bookmark: _Hlk17361085]12.5 Šalys viena kitai patvirtina, kad vykdydamos Pagrindinę sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.
12.6. Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 3 (tris) darbo dienas nuo bent vieno kontaktinio duomens pasikeitimo.
12.7. Pagrindinės sutarties priedas Nr. 1 yra neatskiriama sudedamoji Pagrindinės sutarties dalis. 

XIII SKYRIUS
SUTARTIES ŠALIŲ ADRESAI IR REKVIZITAI
Vartotojas	                                       Tiekėjas
	(nurodyti tiekėjo pavadinimą, 
adresą, 
įmonės kodą,
 banko pavadinimą, kodą,
 sąskaitos numerį, 
PVM mokėtojo kodą,
 tel. numerį, fakso numerį)
	(nurodyti tiekėjo pavadinimą, 
adresą, 
įmonės kodą,
 banko pavadinimą, kodą,
 sąskaitos numerį, 
PVM mokėtojo kodą,
 tel. numerį, fakso numerį)	

	
______________________
(Parašas)
	
______________________
(Parašas)

